Diari Oficial de la Generalitat Valenciana


Sumari del DOGV 7130, del 14-10-2013 (2013/9811)

RESOLUCIÓ de 8 d'octubre de 2013, de la Direcció General de Recursos Humans, per la qual convoca la segona edició de la fase voluntària dels processos del Pla d'Ordenació del Personal per a l'assignació de recursos humans a les oficines PROP, aprovat per Acord del Consell de 28 de març de 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9811


Data del document
:   08-10-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 8 d'octubre de 2013, de la Direcció General de Recursos Humans, per la qual convoca la segona edició de la fase voluntària dels processos del Pla d'Ordenació del Personal per a l'assignació de recursos humans a les oficines PROP, aprovat per Acord del Consell de 28 de març de 2013. [2013/9811]  
Mitjançant la Resolució de 7 de juny de 2013, d'esta direcció general (DOCV 7044, 12.06.2013), va finalitzar la primera edició de la fase voluntària del Pla d'Ordenació del Personal per a l'assignació de recursos humans a les oficines PROP aprovat per l'Acord del Consell de 28 de març de 2013 i convocat per la Resolució de 18 d'abril de 2013, de la Direcció General de Recursos Humans, i es van adscriure 23 llocs de treball, amb els seus titulars respectius, a les oficines Prop del total dels 58 efectius necessaris.  
A fi de facilitar la participació del personal en el procés i cobrir el total dels efectius necessaris, s'obri una segona fase d'adscripció voluntària.  
Per això, fent ús de les atribucions conferides a esta Direcció General de Recursos Humans per l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la conselleria d'Hisenda i Administració Pública, resolc:  
  
Convocar segona edició de la fase voluntària d'assignació d'efectius a les oficines PROP de la Generalitat, per mitjà de l'adscripció de personal i de llocs de treball corresponents a les oficines que, en nombre i localitat, s'indiquen en l'annex II d'esta resolució, de conformitat amb les bases aprovades en la Resolució de 18 d'abril de 2013, de la Direcció General de Recursos Humans, per la qual es convoquen els processos del Pla d'Ordenació del Personal per a l'assignació de recursos humans a les oficines PROP, que es reproduïxen a continuació en l'annex I.  
No podrà participar en la present edició el personal que, després de presentar solicitud de participació en la primera edició de la fase voluntària, va ser adscrit a alguna de les oficines.  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
València, 8 d'octubre de 2013.- La directora general de Recursos Humans: Ana Brugger Navarro.  
  
  
ANNEX I  
Base de la convocatòria  
  
Fase voluntària  
  
Primera. Participants  
Podrà participar en este procés el personal funcionari de carrera de l'Administració de la Generalitat del grup D, sector administració general, que es trobe en alguna de les condicions següents:  
 Personal funcionari de carrera del grup D, administració general, que siga titular d'un lloc de treball amb destinació definitiva amb denominació auxiliar d'Informació, auxiliar de gestió o auxiliar de servicis, amb complement específic E005 i E015, en comissió de servicis en un altre lloc o en el lloc de treball de què són titulars.  
 Personal funcionari de carrera del grup D, administració general, que no siga titular d'un lloc de treball i es trobe en adscripció provisional en llocs de treball classificats del grup D, sector administració general, auxiliar d'informació, auxiliar de gestió o auxiliar de servicis, amb complement específic E005 i E015, que es troben vacants.  
  
 Personal funcionari de carrera del grup D, administració general, que no estiga en actiu en el dit grup de classificació i sector i solicite el reingrés a este en llocs de treball amb complement específic E005 i E015, i amb denominació auxiliar d'informació, auxiliar de gestió i auxiliar de servicis.  
 Personal funcionari interí d'urgència que ocupe lloc de treball vacant, classificat com a grup D, sector administració general, auxiliar d'informació, auxiliar de gestió o auxiliar de servicis, amb complement específic E005 i E015, que no es trobe adscrit a centres docents, centres Servef d'ocupació, centres de formació i inserció professional, centres d'emergències, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats. En queda exclòs el personal que ocupe aquells llocs de treball creats per a l'execució de programes de caràcter temporal i de duració determinada que responguen a necessitats no permanents de l'Administració, així com els creats per un excés o acumulació de tasques, de caràcter excepcional i circumstancial.  
  
  
Segona. Presentació de solicituds  
1. El model de solicitud de participació s'ajustarà al que figura en l'annex III de la present resolució, que es troba també disponible en la pàgina web de la Generalitat , «Guia PROP - Ocupació pública», i les persones solicitants faran constar-hi l'oficina PROP solicitada o, si és el cas, les oficines PROP per orde de preferència, i relacionaran la documentació que, si és el cas, aporten.  
  
La dita solicitud haurà de presentar-se en el termini de 15 dies hàbils comptats des de l'endemà de la publicació d'esta resolució en el Diari Oficial de la Comunitat Valenciana, en el registre de la conselleria d'Hisenda i Administració Pública, en els registres corresponents dels servicis centrals i territorials de les distintes conselleries o en qualsevol de les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Una vegada presentada la documentació en el registre d'entrada, els participants remetran la solicitud i, si és el cas, la documentació complementària, en format PDF, a l'adreça de correu electrònic .  
2. El personal que participe voluntàriament en el present procés d'adscripció podrà desistir per escrit de la seua solicitud dins del termini de presentació d'instàncies. Transcorregut el termini indicat, no cabrà el desistiment, per la qual cosa el personal participant quedarà vinculat a la seua solicitud i al resultat del procediment.  
  
Tercera. Acreditació de mèrits  
S'entendran alegats i acreditats els mèrits que consten anotats en el Registre de Personal de la Generalitat i que hagen de valorar-se d'acord amb la convocatòria, sense necessitat d'aportar la documentació acreditativa corresponent, de conformitat amb allò que disposa l'article 3.2 del Decret 60/1986, de 19 de maig, del Consell, pel qual s'implanta el Registre de Personal de la Generalitat i es regula el seu funcionament.   
  
Els mèrits que no consten anotats hauran d'acreditar-se a través de l'aportació de còpia compulsada de la documentació justificativa corresponent abans de la finalització del termini de presentació de solicituds. A fi de facilitar la gestió del procediment, la dita documentació haurà de presentar-se en el mateix orde en què estan relacionats els apartats del barem indicat en la base quarta.  
  
Quarta. Barem de mèrits de la fase voluntària  
1. La valoració dels mèrits es realitzarà de la manera següent:  
A) Antiguitat  
Es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A este efecte, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.  
  
B) Formació  
1) Titulació acadèmica:   
Es valorarà una única titulació acadèmica oficial de superior nivell a l'exigit per a pertànyer al grup de titulació respectiu: 1,5 punts.   
2) Cursos de formació i perfeccionament:   
Es valoraran els cursos de formació i perfeccionament de duració igual o superior a 15 hores, cursats o impartits per la persona interessada, convocats o homologats per qualsevol centre o organisme oficial de formació de personal empleat públic, fins a un màxim de 3 punts, el contingut dels quals estiga inclòs en les àrees d'informació i atenció al ciutadà següents:  
  
Sistema integral multicanal d'atenció al ciutadà.  
Atenció al ciutadà. L'administració electrònica.  
Participació ciutadana i gestió d'informació.  
Llei d'accés electrònic.  
Els cursos seran valorats d'acord amb l'escala següent:  
a) De 100 o més hores: 2,00 punts.  
b) De 75 o més hores: 1,50 punts.  
c) De 50 o més hores: 1,00 punts.  
d) De 25 o més hores: 0,50 punts.  
e) De 15 o més hores: 0,20 punts.  
En cap cas puntuaran els cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, de promoció interna o de plans d'ocupació, ni els derivats de processos d'adaptació del règim jurídic del personal a la naturalesa dels llocs que ocupa.  
  
En el supòsit de cursos impartits, estos es valoraran per una sola vegada, i no seran susceptibles de ser valorades edicions successives d'un mateix curs.  
3) Valencià:   
El coneixement del valencià es valorarà fins a un màxim de 5 punts amb l'acreditació prèvia d'estar en possessió del certificat corresponent expedit o homologat per la Junta Qualificadora de Coneixements de Valencià, d'acord amb l'escala següent:  
a) Coneixement oral: 2 punts.  
b) Grau elemental: 3 punts.  
c) Grau mitjà: 4 punts.  
d) Grau superior: 5 punts.  
La valoració del coneixement del valencià s'efectuarà puntuant exclusivament el nivell més alt obtingut.  
4) Idiomes comunitaris:  
El coneixement d'idiomes comunitaris es valorarà, fins a un màxim de 2 punts, a raó de 0,40 punts per curs, o la seua equivalència segons els plans d'estudi de la manera següent:  
  
A) Ensenyances regulades pel RD 967/1988  
  
- Primer curs Cicle Elemental 0,40  
€ Segon curs Cicle Elemental 0,80  
€ Tercer curs Cicle Elemental   
 o certificat Cicle Elemental 1,20  
€ Primer curs Cicle Superior 1,60  
€ Segon curs Cicle Superior   
 o certificat Cicle Superior o certificat d'Aptitud 2,00  
  
B) Ensenyances regulades pel RD 1629/2006  
  
- Primer curs Nivell Bàsic 0,40  
€ Segon curs Nivell Bàsic o certificat de Nivell Bàsic 0,80  
€ Primer curs Nivell Intermedi 1,20  
€ Segon curs Nivell Intermedi   
 o certificat de Nivell Intermedi 1,60  
€ Primer curs Nivell Superior o segon curs   
 Nivell Superior o certificat de Nivell Superior 2,00  
Així mateix, s'assignaran 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre, especialitat de llengua estrangera, sempre que no es tracte del títol que va servir per a pertànyer al grup de titulació respectiu.  
Per a l'acreditació de coneixements d'idiomes comunitaris obtinguts en les escoles oficials d'idiomes, les persones interessades hauran d'aportar el certificat corresponent expedit per la Secretaria de l'escola, i no seran vàlides a este efecte les paperetes informatives.  
  
2. La puntuació màxima possible a obtindre per tots els apartats serà de 20,5 punts.  
  
Quinta. Valoració de mèrits  
Únicament es tindran en compte els mèrits obtinguts, alegats i acreditats, com a màxim, l'últim dia del termini de presentació de solicituds de participació en la present convocatòria, de conformitat amb les bases segona i tercera.  
  
Sexta. Procediment d'adscripció en la fase voluntària  
1. L'adscripció es realitzarà per mitjà del sistema previst en la clàusula quinta de l'Acord de 28 de març de 2013, del Consell, pel qual s'aprova el Pla d'Ordenació de Personal per a l'Assignació de Recursos Humans a les Oficines PROP, atenent l'orde següent:  
  
1r) S'adscriurà el personal funcionari de carrera, segons l'orde obtingut del resultat de l'aplicació del barem de la base quarta.  
En cas d'empat, s'adscriurà el participant que haja obtingut més puntuació en l'apartat antiguitat; si la dita puntuació fóra també igual, es considerarà l'obtinguda en l'apartat de valencià; si continuara l'empat, caldrà ajustar-se a la puntuació obtinguda en cursos de formació, a continuació idiomes i, finalment, titulació. Si persistix l'empat, s'adscriurà per sorteig.  
2n) A continuació, es realitzarà l'adscripció del personal funcionari interí solicitant de conformitat així mateix amb el barem de mèrits. Els empats que puguen resultar es dirimiran i s'aplicaran els mateixos criteris establits en el paràgraf anterior per al personal funcionari de carrera.  
  
2. El resultat de les adscripcions realitzades d'acord amb el número anterior, així com les puntuacions obtingudes en els distints apartats del barem, es posarà de manifest a les persones interessades per mitjà de la seua publicació en el tauler d'anuncis dels servicis centrals de la conselleria d'Hisenda i Administració Pública (carrer del Miquelet, número 5, de València), i en els taulers d'anuncis de les direccions territorials de la dita conselleria a Alacant (rambla de Méndez Núñez, número 41, Torre Generalitat) i a Castelló de la Plana (carrer Major, número 78). En l'anunci corresponent es concedirà un termini de 10 dies naturals, a comptar des de l'endemà de la seua exposició, perquè les persones interessades puguen alegar i, si és el cas, justificar el que estimen pertinent.  
  
Així mateix, s'inserirà en la pàgina web de la Generalitat , opció «PROP - Ocupació pública», a l'efecte exclusivament informatiu.   
3. Transcorregut el termini a què es referix l'apartat anterior i vistes les alegacions presentades, la Direcció General de Recursos Humans dictarà una resolució que es publicarà en el Diari Oficial de la Comunitat Valenciana. Esta publicació tindrà efectes de notificació a les persones interessades, i resoldrà els punts següents:  
1r) Les alegacions i l'adscripció definitiva en la fase voluntària a les oficines PROP.  
2n) La data d'incorporació del personal i la de modificació dels llocs de treball, de conformitat amb la clàusula quinta de l'Acord, a què s'haja assignat un centre de destinació en la fase voluntària, a excepció d'aquelles persones que presten servicis en centres docents, centres Servef d'ocupació, centres de formació i inserció professional, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats.  
  
  
  
Accions formatives  
  
Sèptima. Curs de formació  
Una vegada publicada en el Diari Oficial de la Comunitat Valenciana la resolució a què es referix la base anterior, es convocarà el personal afectat pel present pla d'ordenació per a la realització del curs a què es referix el punt 3 de la clàusula tercera de l'acord.  
En el cas que el personal que s'adscriga a les oficines PROP no acredite coneixements de valencià rebrà formació específica en este àmbit per a la correcta prestació del servici.  
  
  
ANNEX II   
  
  
Oficines PROP Efectius  
 necessari  
VALÈNCIA  
Prop I y II 7  
CA-9O (compleix administratiu 9 d'Octubre) 4  
Sagunt 2  
Port Sagunt 1  
Ontinyent 2  
  
CASTELLÓ  
Castelló de la Plana / Germans Bou 1  
Castelló de la Plana / Major 1  
Vila-real 1  
Vinaròs 3  
  
ALACANT  
Alacant / Torre Generalitat 3  
Alacant / Churruca 2  
Orihuela 2  
Benidorm / Foietes 2  
Torrevieja 2  
Elda 2  
  
Totals 35